Ustav Kube
Politički ustav Republike Kube je ustav Republike Kube i najviši zakonski akt u toj državi. Kubanski ustav iz 1976. nastao je kao posljedica potrebe za konsolidacijom revolucionarnih načela, a usvojen je na referendumu 15. veljače iste godine. Na snagu je stupio 24. veljače 1976. godine, a mijenjan je ukupno tri puta - 1978., 1992. i 2002. godine. Posljednja izmjena unijela je u ustav odredbu prema kojoj je kubanski socijalistički sustav trajan i neopoziv. 

Gledano iz povijesnopravnog aspekta, Kuba je imala devet ustava:

Ustav iz 1901. godine bio je prvi kubanski ustav i na snazi je bio sve do 1933. godine. Bio je to prvi kubanski ustav nakon nezavisnosti, a u sebi je sadržavao sporni Plattov amandman. Mijenjan je jednom i to 1928. godine. 
Ustav iz 1933. godine zamišljen je kao privremeni ustav te je na snazi bio samo so sljedeće godine.
Ustav iz 1934. godine također je zamišljen kao privremeni ustav te je, kao i svoj prethodnih, na snazi bio samo do sljedeće godine.
Ustav iz 1935. godine bio je prvi stabilniji ustav od 1901. godine, iako je na snazi bio samo do 1940. godine. Mijenjan je jednom i to 1936. godine. 
Ustav iz 1940. godine bio je izrazito progresivan i moderan ustav te je trebao služiti kao dugoročno rješenje. Mijenjan je jednom, 1946. godine, ali je nakon Batistinog puča djelomično suspendiran, a ubrzo i mijenjan. 
Ustav iz 1952. godine donesen je za vrijeme Batistine diktature i trajao je samo do 1953. godine, kada je zamijenjen novim dokumentom. 
Ustav iz 1953. godine također je donesen za vrijeme Batistine diktature i bez promjena je bio na snazi do 1959. godine. 
Ustav iz 1959. godine bio je, suštinski, revolucionarni ustav koji je na snazi bio sve do 1976. godine uz dvije izmjene, iz 1960. i 1962. godine. 
Ustav iz 1976. godine donesen je kako bi se konsolidirale revolucionarne ideje te je i danas na snazi.

Vanjske poveznice
 Constitution of Cuba 2002 English language version
 Constitutions of Cuba Original Spanish language Text, by the Political Database of the Americas.
 CONSTITUCIÓN DE LA REPUBLICA DE CUBA Original Spanish language Text of 2002, by the Portal Cuba.
 REPUBLIC OF CUBA, 1940 Constitution in English translation from the original legal text.
 The Rule of Law and Cuba , a webpage with links to the Cuban Penal Code and Cuban Constitution in Spanish with some translations to English by the Cuba Center for the Advancement of Human Rights at Florida State University in Tallahassee, Florida USA.

Pravo na Kubi
Kuba